సుదీప్ పాండే

సుదీప్ పాండే (మరణం 2025 జనవరి 15), ఒక భారతీయ నటుడు, నిర్మాత, రాజకీయవేత్త, ప్రధానంగా భోజ్‌పురి సినిమా, బీహార్ పర్యాటకానికి ఆయన చేసిన కృషికి ప్రసిద్ధి చెందాడ.

2007లో  భోజ్‌పురియా భయ్యా చిత్రంతో ఆయన అరంగేట్రం చేసాడు, దీనిని ఆయన నిర్మించాడు, ఆ తరువాత, అనేక సినిమాలు, టీవీ షోలలో ఆయన నటించాడు.

 ప్రారంభ జీవితం 
సుదీప్ పాండే బీహార్ లోని గయా జిల్లా టెకారిలో పుట్టి పెరిగాడు. అతని తండ్రి ఉపేంద్ర పాండే టెకారిలోని ఎస్ఎన్డి కళాశాలలో ప్రొఫెసర్, అతని తమ్ముడు బిహారీ పాండే ఉపాధ్యాయుడు.

అతను ఇంజనీరింగ్ డిగ్రీ పూర్తి చేసాడు,  నటనకు  ముందు నాలుగు సంవత్సరాలు స్వదేశంలో, యునైటెడ్ స్టేట్స్ లో వివిధ సంస్థలలో సాఫ్ట్‌వేర్ ఇంజనీర్‌ గా పనిచేసాడు.
 కెరీర్ 
200లో తాను నిర్మించిన భోజ్‌పురియా భయ్యా చిత్రంతో సుదీప్ పాండే తన నటనా రంగ ప్రవేశం చేసాడు. దీని తరువాత, అతను నలభైకి పైగా భోజ్‌పురి భాషా చిత్రాలలో నటించాడు, వాటిలో కొన్ని..

 భోజ్‌పురియా భయ్యా (2007)
 భోజ్‌పురియా దరోగా (2008)
 మాసిహ బాబు (2009)
 సౌతాన్ (2010)
 హమర్ సంగీ బజరంగబలి (2010)
 నాథూనియా పే గోలి మారే (2010)
 హమ్ హై ధరమ్యోధ (2011)
 హమర్ లాల్కర్ (2011)
 షరాబీ (2012)
 కుర్బాని (2013)
 ఖునీ దంగల్ (2014)
 ధర్తీ కే బేటా (2014)
 బ్రిజ్వా (2015)
 జై హో జగదాంబ మై (2015)
 బాగవత్ (2016)
 బహినియా (2017)
 బాగవత్ (2018)
 జీనా సిర్ఫ్ తేరే లియే (2018)
 వి ఫర్ విక్టర్ (2019)

తన సినీ జీవితంతో పాటు, సుదీప్ పాండే టెలివిజన్ రంగంలో కూడా చురుకుగా ఉన్నాడు, సాత్ వచన్ సాత్ ఫేరే, ఖండాన్, బీహార్ ఏక్ ఖోజ్, పోలీస్ ఫైల్స్, కహిన్ కా హాల్ బా వంటి వివిధ ధారావాహికల్లో హోస్టింగ్, నటన చేసాడు. బీహార్ ఏక్ ఖోజ్ చొరవ ద్వారా రాష్ట్ర సాంస్కృతిక వారసత్వాన్ని ప్రోత్సహిస్తూ బీహార్ పర్యాటకానికి బ్రాండ్ అంబాసిడర్ గా కూడా వ్యవహరించాడు.

అతని చివరి ప్రాజెక్టులలో ఒకటి వి ఫర్ విక్టర్ అనే హోమ్ ప్రొడక్షన్ చిత్రం, ఇందులో అతను టైటిల్ రోల్ పోషించాడు. అతను మరణించే సమయంలో పారో పాట్నా వాలీ సీక్వెల్ కోసం కూడా పని చేస్తున్నాడు.

 రాజకీయ జీవితం 
సుశాంత్ సింగ్ రాజ్‌పుత్ మరణం కేసులో సిబిఐ దర్యాప్తు చేయాలనే డిమాండ్ గురించి సుదీప్ పాండే మాట్లాడాడు.

2020 సెప్టెంబరు 10న మదన్ మోహన్ ఝా, సల్మాన్ ఖుర్షీద్, అఖిలేష్ ప్రసాద్ సింగ్, శక్తిసిన్హ్ గోహిల్ సమక్షంలో పాట్నాలోని సదాకత్ ఆశ్రమంలో భారత జాతీయ కాంగ్రెస్ పార్టీలో చేరాడు.

2020 అక్టోబరు 14న, ఆయన ముంబైలోని పార్టీ ప్రధాన కార్యాలయంలో ప్రఫుల్ పటేల్, జయంత్ పాటిల్ ల సమక్షంలో నేషనలిస్ట్ కాంగ్రెస్ పార్టీలోకి మరాడు.

2020 బీహార్ శాసనసభ ఎన్నికల్లో ఎన్సీపీ స్టార్ క్యాంపెయినర్ గా ఆయన వ్యవహరించాడు.

 గుర్తింపు 

 3వ భోజ్‌పురి ఫిల్మ్ అవార్డ్స్ (2007, ముంబై) లో ఉత్తమ నూతన నటుడు
 ప్రజ్ఞా విభూషణ్ అవార్డు (2011, పాట్నా) 
 ఆర్కే హెచ్ఐవి/ఎయిడ్స్ రీసెర్చ్ అండ్ కేర్ సెంటర్ అవార్డ్స్ (2012,2013, ఢిల్లీ/ముంబై) 
 అభిమన్యు అవార్డు భోజ్‌పురి సమ్మన్ సమరోహ్ (2009, బనారస్)

 మరణం 
సుదీప్ పాండే 2025 జనవరి 15న ముంబైలో గుండెపోటుతో మరణించాడు. ఆయన వయసు 30 సంవత్సరాలు.
 మూలాలు 
వర్గం:రాజకీయవేత్తలు
వర్గం:సినిమా నటులు